રાજકોટની ભાગોળે માંડાડુંગરમાં રહેતા કોળી પરિવારની ૪ વર્ષીય દીકરી ઘર બહાર રમતી હતી ત્યારે વીજપોલમાંથી શોક લાગતા હોસ્પિટલે ખસેડાતા ટૂંકી સારવાર દરમિયાન તેણીનું મોત નીપજ્યું હતું ચોમાસાની શરુઆત સાથે જ પીજીવીસીએલ સ્ટાફની ઘોર બેદરકારી સામે આવી છે અને કોળી પરિવાર માસૂમના મોતથી શોકમાં ગરકાવ થઇ ગયો છે શહેરના માંડાડુંગરના ગોકુલપરામાં રહેતા જગદીશભાઈ સીતાપરાની ૪ વર્ષીય માસુમ બાળકી ધ્રુવીશા ગત બપોરે ત્રણેક વાગ્યે ઘર બહાર રમતી હતી ત્યારે રમતા રમતા નજીકમાં રહેલ વીજપોલને અડી જતા તેણીને વીજશોક લાગતા પરિવારજનોએ બેભાન હાલતમાં સારવાર અર્થે સિવિલ હોસ્પિટલે ખસેડતા કેટી ચિલ્ડ્રન વોર્ડમાં દાખલ કરવામાં આવી હતી જેનું સારવાર દરમિયાન સાંજે મોત નીપજ્યું હતું ઘટનાની જાણ થતા કિરીટભાઈ રામાવત સહિતનો સ્ટાફ દોડી ગયો હતો પ્રાથમિક તપાસમાં ધ્રુવીશા એક ભાઈ એક બહેનમાં નાની હોવાનું અને તેના પિતા કારખાનામાં કામ કરતા હોવાનું જાણવા મળ્યું છે.